นักวิทยาศาสตร์พัฒนาวัคซีนใหม่ ใช้กำจัดโรคพิษสุนัขบ้า
กลัวน้ำหรือโรคพิษสุนัขบ้า เป็นสาเหตุให้คนเสียชีวิตปืละราว 55,000 คน เกือบทั้งหมดอยู่ในเอเชียและในอัฟริกา และราวครึ่งหนึ่งเป็นเด็ก
ในประเทศกำลังพัฒนานั้น ยังมีช่องทางไม่เพียงพอสำหรับการที่ผู้ป่วยจะได้รับการฉีดวัคซีนและบำบัดรักษาและค่าใช้จ่ายสูงซึ่งทำให้เป็นอุปสรรคต่อการพยายามกำจัดโรคนี้ให้หมดสิ้นไป อย่างไรก็ตาม วัคซีนแบบใหม่ที่นักวิทยาศาสตร์เพิ่งพัฒนาขึ้นมาและยังอยู่ในขั้นทดลองกับสัตว์ อาจช่วยแก้ปัญหาดังกล่าว โรคกลัวน้ำหรือโรคพิษสุนัขบ้าเป็นโรคจากเชื้อไวรัสซึ่งติดต่อถึงคนได้จากสัตวฺที่ติดเชื้อ ชื้อโรคนี้จะเข้าไปยังความเสียหายแก่ระบบประสาทส่วนกลางทำให้เกิดอาการควบคุมการทำงานของส่วนต่างๆ ของร่างกายไม่ได้ ตั้งแต่อยู่นี่งๆไม่ได้ ไปจนถึงเป็นอัมพาต และมีอาการประสาทหลอน หากไม่ได้รับการบำบัดรักษาอาจถึงแก่ชีวิตได้ นักวิจัยกล่าวว่า 97 %ของคนที่ติดเชื้อโรคนี้ มาจากการถูกสุนัขกัด แม้ว่าจะมีวัคซีนสัตว์ที่มีประสิทธิภาพแต่ก็ต้องฉีดซ้ำหลายครั้งเพื่อรักษาภูมิต้านทานให้คงอยู่ นักวิทยาศาสตร์กล่าวว่าการป้องกันการติดเชื้อโรคกลัวน้ำในสุนัขเป็นกุญแจสำคัญ สำหรับการขจัดโรคนี้ให้หมดสิ้นไปทั่วโลกและทางเดียวที่จะทำได้คือ การมีวัคซีนที่มีประสิทธิภาพตลอดชีวิต สำหรับสุนัขหลังจากการฉีดเพียงครั้งเดียว Bernhard Dietzschold ผู้เชี่ยวชาญด้านเชื้อไวรัสทางระบบประสาทผู้สอนอยู่ที่มหาวิทยาลัย Thomas Jefferson ในเมือง Philadelphia กล่าวว่า นักวิทยาศาสตร์ทำงานตามสมมุติฐานที่ว่าวัคซีนที่ดีที่สุดคือวัคซีนเป็นๆ หรือวัคซีนที่ยังมีชีวิตจริงๆ เขาอธิบายว่าวัคซีนเป็นๆ นั้นจะทำให้ความต้านทานโรคคงอยู่นานกว่าวัคซีนที่ตายแล้ว หรือถูกทำให้หมดฤทธิ์แล้วมากแต่วัคซีนที่ทำจากเชื้อไวรัสโรคกลัวน้ำเป็น ๆ นั้น มีความเสี่ยง อย่างในบางรายวัคซีนนั้นทำให้เป็นโรคกลัวน้ำขึ้นมาแทนที่จะป้องกันไม่ให้เป็น อาจารย์ BernhardDietzschold อธิบายว่านักวิทยาศาสตร์สะกัดส่วนประกอบทางพยาธิวิทยาที่เป็นอันตรายออกจากเชื้อไวรัสเพื่อให้เชื้อไวรัสนั้นเกือบหมดพิษสง และไม่เป็นอันตรายต่อผู้รับ จนถึงขณะนี้นักวิทยาศาสตร์ยังทดลองวัคซีนแบบใหม่นี้กับหนูในห้องทดลอง อาจารย์ BernhardDietzschold กล่าวว่า วัคซีนนี้ปลอดภัยมาก ไม่ทำให้หนูทดลองตายเลยแม้แต่หนูที่เพิ่งเกิดใหม่ และหนูที่ถูกทำให้ภูมิต้านทานบกพร่องไปก็ตาม นอกจากนั้นวัคซีนแบบใหม่นี้ยังก่อให้เกิดความต้านทานที่เข้มแข็ง ในการต่อต้านเชื้อไวรัสโรคกลัวน้ำอีกด้วย นักวิจัยกล่าวว่าวัคซีนแบบใหม่นี้ จะเป็นวิธีการที่สิ้นเปลืองค่าใช้จ่ายน้อยและคงอยู่ได้นานในการป้องกันโรคกลัวน้ำในสุนัขทั้งหลายในประเทศกำลังพัฒนาซึ่งจะทำให้การแพร่เชื้อไปถึงคนลดลงงได้เป็นอย่างมาก แล้ววัคซีนแบบใหม่นี้ยังจะทำให้มีช่องทาง ที่มีประสิทธิภาพยิ่งขึ้นในการบำบัดรักษาคนที่ติดเชื้อโรคกลัวน้ำหรือโรคพิษสุนัขบ้าอีกด้วย ปัจจุบันนี้ มีวิธีบำบัดรักษาที่มีประสิทธิภาพอยู่ทางเดียวคือการทำความสะอาดแผลที่ถูกกัดด้วยน้ำและสบู่ แล้วฉีดยาหลายครั้งในหนึ่งเดือน เริ่มตั้งแต่วันที่ติดเชื้อหากได้รับการบำบัดช้าไปกว่านั้น ก็อาจไม่ได้ผล หรืออาจเป็นการเร่งให้เกิดอาการเร็วยิ่งขึ้นไปอีก การทดลองวัคซีนแบบใหม่นี้ในขั้นต่อไปจะเป็นการทดลองกับสุนัขและลิงขนาดใหญ่นักวิจัยบอกว่า หากทุกอย่างดำเนินไปด้วยดี อาจมีวัคซีนป้องกันโรคกลัวน้ำหรือโรคพิษสุนัขบ้าออกมารับการพิจารณาอนุมัติสำหรับใช้กับคนได้ในอีก2 – 3 ปีจากนี้